2021 m. birželio 8 d., Vilnius



VARTOJIMO PREKIŲ IR PASLAUGŲ KAINŲ POKYČIAI

* **2021 m. gegužę, palyginti su balandžiu, vartojimo prekių ir paslaugų kainos padidėjo 0,6 proc.** Daugiausia tam įtakos turėjo drabužių ir avalynės, spirituotų gėrimų, restoranų, kavinių ir panašių įstaigų viešojo maitinimo paslaugų, degalų ir tepalų, duonos ir grūdų produktų, asmeninių transporto priemonių techninės priežiūros ir remonto paslaugų kainų padidėjimas bei šilumos energijos, kitų asmens priežiūros prietaisų, reikmenų ir priemonių kainų sumažėjimas.
* Vartojimo prekių kainos per mėnesį padidėjo 0,6 proc., paslaugų – 0,5 proc.
* Valstybės ir savivaldybių institucijų administruojamos vartojimo prekių ir paslaugų kainos sumažėjo 0,8proc., rinkos – padidėjo 0,8 proc.

**1 pav. Vartojimo prekių ir paslaugų kainų pokyčiai per mėnesį**

Palyginti su ankstesniu mėnesiu

* 2021 m. gegužę, palyginti su balandžiu, dėl naujų vasaros sezono kolekcijų drabužių ir avalynės kainos padidėjo 4,4 proc. Avalynė pabrango 4,9 proc., drabužiai – 4,3 proc.
* Maisto produktų ir nealkoholinių gėrimų kainos padidėjo 0,6 proc. Labiausiai kito kai kurių šviežių vaisių ir daržovių kainos: daugiausia padidėjo morkų, kivių, burokėlių, mandarinų, kriaušių kainos, bet sumažėjo trumpavaisių agurkų, saldžiųjų paprikų, avokadų, špinatų kainos.
* Alkoholinių gėrimų ir tabako gaminių bendrą kainų pokytį (kainos padidėjo 1 proc.) nulėmė spirituotų gėrimų (3,7 proc.), tabako gaminių (0,1 proc.) kainų padidėjimas.
* Būsto, vandens, elektros, dujų ir kito kuro grupės prekių ir paslaugų kainų pokytį (kainos sumažėjo 1 proc.) nulėmė šilumos energijos (6,8 proc.), suskystintų dujų maistui gaminti (1,3 proc.) kainų sumažėjimas.

1 lentelė. Didžiausi vartojimo prekių ir paslaugų kainų pokyčiai per mėnesį

2021 m. gegužės mėn., palyginti su balandžio mėn.

Procentais

| Prekių ir paslaugų pavadinimas | Kainų padidėjimas, proc. | Prekių ir paslaugų pavadinimas | Kainų sumažėjimas (–), proc. |
| --- | --- | --- | --- |
| **Švieži vaisiai ir daržovės** |
| Morkos | 27,8 | Trumpavaisiai agurkai | –22,2 |
| Kiviai | 16,3 | Saldžiosios paprikos | –13,9 |
| Burokėliai | 10,5 | Avokadai | –11,9 |
| Mandarinai  | 9,6 | Špinatai | –5,0 |
| Kriaušės | 8,8 | Melionai | –2,3 |
| Anktyvieji baltagūžiai kopūstai | 8,6 | Žiediniai kopūstai | –2,1 |
| Citrinos | 6,3 | Bananai | –1,7 |
| Kininiai kopūstai | 5,6 | Šilauogės | –1,6 |
| Greipfrutai | 5,3 |  |  |
| Vynuogės | 5,2 |  |  |
| **Maisto produktai ir nealkoholiniai gėrimai** |
| Kava  | 3,8 | Užšaldytos jūros gėrybės  | –3,7 |
| Konservuotos ir paruoštos daržovės ir daržovių produktai | 3,3 | Valgomieji subproduktai | –2,0 |
| Kiaušiniai  | 3,2 | Konservuota žuvis | –1,4 |
| Sviestas | 3,0 | Džiovinti vaisiai | –1,2 |
| Ledai | 2,9 | Rūkyti mėsos gaminiai | –1,2 |
| Šokoladas  | 2,8 | Kefyras  | –1,0 |
| Šviežia ir atšaldyta žuvis  | 2,8 | Vaisių ir daržovių sultys | –1,0 |
| Jautiena ir veršiena | 2,6 | Ryžiai | –0,9 |
| Miltai | 2,4 | Margarinas | –0,9 |
| **Alkoholiniai gėrimai ir tabako gaminiai** |
| Spirituoti gėrimai | 3,7 |  |  |
| Tabako gaminiai | 0,1 |  |  |
| **Ne maisto prekės** |
| Avalynė  | 4,9 | Kosmetikos priemonės  | –2,8 |
| Informacijos apdorojimo įrenginių reikmenys  | 4,6 | Kitos asmens priežiūros prekės | –2,7 |
| Drabužiai | 4,3 | Asmens higienos reikmenys  | –2,0 |
| Apšvietimo įranga  | 3,8 | Korekciniai akiniai ir kontaktiniai lęšiai | –1,4 |
| Elektriniai asmens priežiūros prietaisai  | 3,5 | Knygos | –1,4 |
| Stalo ir vonios kambario skalbiniai  | 3,3 | Sodo produktai  | –1,3 |
| Kūdikiams skirti reikmenys  | 2,9 | Naudoti automobiliai | –1,1 |
| Kilimai ir kilimėliai  | 2,7 | Patalynė | –1,0 |
| **Energetinės prekės** |
| Skystasis kuras | 3,8 | Šilumos energija | –6,8 |
| Benzinas | 1,1 | Suskystintos automobilinės dujos | –2,2 |
| Dyzeliniai degalai | 1,0 | Suskystintos dujos maistui gaminti | –1,3 |
| Kietasis kuras | 0,5 |  |  |
| **Paslaugos** |
| Poilsio namų | 7,9 | Keleivių vežimo oro transportu  | –2,5 |
| Keleivių vežimo jūra | 4,6 |  |  |
| Sanatorijų  | 2,8 |  |  |
| Asmens priežiūros procedurų | 1,5 |  |  |
| Viešojo maitinimo | 1,3 |  |  |
| Būsto priežiūros ir remonto  | 1,3 |  |  |
| Asmeninių transporto priemonių techninės priežiūros ir remonto | 1,3 |  |  |

* **2021 m. gegužės metinė (2021 m. gegužę, palyginti su 2020 m. geguže) infliacija sudarė 3,6 proc.** Metinei infliacijai daugiausia įtakos turėjo degalų ir tepalų, drabužių, azartinių lošimų (loterijos bilietų), odontologų paslaugų, tabako gaminių, daržovių, šilumos energijos, medicinos paslaugų, asmeninių transporto priemonių techninės priežiūros ir remonto paslaugų kainų padidėjimas bei elektros energijos, mėsos ir jos produktų, transporto draudimo kainų sumažėjimas.
* Vartojimo prekių kainos per metus padidėjo 3,1 proc., paslaugų – 4,6 proc.
* Valstybės ir savivaldybių institucijų administruojamos kainos per metus padidėjo 1,4 proc., rinkos –3,9 proc.

2 pav. Metinė infliacija 2016–2021 m. gegužės mėn.

* **2021 m. gegužę vidutinė metinė infliacija sudarė 1,2 proc.**

**3 pav. Vidutinė metinė infliacija 2016–2021 m. gegužės mėn.**

2 lentelė. Vartojimo prekių ir paslaugų kainų pokyčiai 2021 m. gegužės mėn.

Procentais

| Vartojimo prekių ir paslaugų skyriai pagal COICOP 19991 | Vartojimo išlaidų lyginamosios dalys bendrose vartojimo išlaidose | Kainų padidėjimas, sumažėjimas (–) |
| --- | --- | --- |
| 2021 m. gegužės mėn., palyginti su | vidutinis metinis2020–2021 m. gegužės mėn.2019–2020 m. gegužės mėn. |
| 2021 m. balandžio mėn. | 2020 m.  |
| gruodžio mėn. | gegužės mėn. |
| **Vartojimo prekės ir paslaugos** | **100,0** | **0,6** | **3,2** | **3,6** | **1,2** |
| Maisto produktai ir nealkoholiniai gėrimai | 21,66 | 0,6 | 3,7 | 0,7 | 0,7 |
| Alkoholiniai gėrimai ir tabako gaminiai | 9,07 | 1,0 | 1,9 | 1,5 | 2,6 |
| Drabužiai ir avalynė | 6,66 | 4,4 | 6,4 | 3,9 | –0,3 |
| Būstas, vanduo, elektra, dujos ir kitas kuras | 11,71 | –1,0 | 1,9 | 1,1 | –2,7 |
| Būsto apstatymas, namų apyvokos įranga ir kasdienė būsto priežiūra | 5,40 | 0,7 | 1,9 | 2,6 | 2,6 |
| Sveikatos priežiūra | 7,98 | 0,4 | 1,1 | 6,2 | 6,9 |
| Transportas | 13,25 | 0,4 | 6,0 | 10,5 | –1,3 |
| Ryšiai | 3,24 | 0,3 | 1,1 | 2,3 | 2,3 |
| Poilsis ir kultūra | 6,75 | 0,3 | 4,3 | 4,4 | 1,4 |
| Švietimas | 1,93 | 0,0 | 0,2 | 5,7 | 6,8 |
| Viešbučiai, kavinės ir restoranai | 5,43 | 1,3 | 1,7 | 3,0 | 3,8 |
| Įvairios prekės ir paslaugos | 6,92 | –0,7 | 2,8 | 3,1 | 2,2 |
| **Vartojimo prekės** | **70,52** | **0,6** | **3,6** | **3,1** | **–0,2** |
| **Vartojimo paslaugos** | **29,48** | **0,5** | **2,5** | **4,6** | **4,3** |

 Individualaus vartojimo išlaidų pagal paskirtį klasifikatorius (angl. *Classification of Individual Consumption by Purpose* – COICOP 1999).

Vartotojų kainų indekso sudarymas COVID-19 pandemijos sąlygomis

Dėl karantino gegužę nesurinkta apie 1 proc. kainų. Atostogų išvykų, poilsio ir sporto paslaugų trūkstamos kainos buvo įvertintos, atsižvelgus į prekių ir paslaugų specifiškumą bei taikant atitinkamus kainų vertinimo metodus (vadovaujantis Eurostato pateiktomis rekomendacijomis).

Dėl karantino apribojimų statistinio vertinimo tikslumas laikomas nepakankamu, kai surinkta mažiau nei 50 proc. kainų. Prekių ir paslaugų grupės, kurių kainų indeksai ir pokyčiai yra žemesnio patikimumo, Rodiklių duomenų bazėje bus pažymėtos atitinkamu ženklu.

Įtaka bendram vartotojų kainų pokyčiui

Detalesnė informacija apie didžiausią įtaką bendram vartotojų kainų pokyčiui pateikiama lentelėse:

* Įtaka mėnesiniam vartojimo prekių ir paslaugų kainų pokyčiui.
* Didžiausia teigiama ir neigiama (–) įtakos bendram vartotojų kainų pokyčiui pagal COICOP 1999 vartojimo prekių ir paslaugų kategorijas.

Vartojimo prekių ir paslaugų kainų pokyčius 2021 m. birželį skelbsime liepos 9 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/statistiniu-rodikliu-analize#/).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Kaip keitėsi kainos nuo bet kurio Jus dominančio laikotarpio, galite pasiskaičiuoti infliacijos skaičiuoklėje: <http://estatistika.stat.gov.lt/skaiciuokle/>

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

Paaiškinimai

**Metinė infliacija** – ataskaitinio mėnesio ir ankstesnių metų atitinkamo mėnesio vidutinio kainų lygio santykinis pokytis.

**Vidutinė metinė infliacija** – dvylikos paskutinių mėnesių ir atitinkamų ankstesnių dvylikos mėnesių vidutinio kainų lygio santykinis pokytis.

Kontaktinė informacija

Dalia Skirelienė

Kainų statistikos skyriaus vyriausioji specialistė

Tel. (8 5) 236 4741

El. p. dalia.skireliene@stat.gov.lt

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: VKI, infliacija, kainos, vartojimo prekės ir paslaugos.